CELEX: 61997CJ0385
Language: el
Date: 1998-10-15
Title: Απόφαση του Δικαστηρίου (έκτο τμήμα) της 15ης Οκτωβρίου 1998. # Επιτροπή των Ευρωπαϊκών Κοινοτήτων κατά Ελληνικής Δημοκρατίας. # Παράβαση κράτους μέλους - Οδηγίες 93/118/ΕΚ και 94/59/ΕΚ - Παράλειψη εμπρόθεσμης μεταφοράς των οδηγιών στην εσωτερική έννομη τάξη. # Υπόθεση C-385/97.

Avis juridique important

|

61997J0385

Απόφαση του Δικαστηρίου (έκτο τμήμα) της 15ης Οκτωβρίου 1998.  -  Επιτροπή των Ευρωπαϊκών Κοινοτήτων κατά Ελληνικής Δημοκρατίας.  -  Παράβαση κράτους μέλους - Οδηγίες 93/118/ΕΚ και 94/59/ΕΚ - Παράλειψη εμπρόθεσμης μεταφοράς των οδηγιών στην εσωτερική έννομη τάξη.  -  Υπόθεση C-385/97.  

Συλλογή της Νομολογίας του Δικαστηρίου 1998 σελίδα I-06115

ΔιάδικοιΣκεπτικό της απόφασηςΑπόφαση για τα δικαστικά έξοδαΔιατακτικό
Λέξεις κλειδιά

1 Κράτη μέλη - Υποχρεώσεις - Εκτέλεση των οδηγιών - Μη αμφισβητούμενη παράβαση(Συνθήκη ΕΚ, άρθρο 169) 2 Διαδικασία - Δικαστικά έξοδα - Παραίτηση δικαιολογούμενη από τη συμπεριφορά του ετέρου διαδίκου (Κανονισμός Διαδικασίας του Δικαστηρίου, άρθρο 69 § 5)  

Διάδικοι

Στην υπόθεση C-385/97,Επιτροπή των Ευρωπαϋκών Κοινοτήτων, εκπροσωπούμενη από τη Μαρία Κοντού-Durande, μέλος της Νομικής Υπηρεσίας, με αντίκλητο στο Λουξεμβούργο τον Carlos Gσmez de la Cruz, μέλος της ίδιας υπηρεσίας, Centre Wagner, Kirchberg, προσφεύγουσα, κατά Ελληνικής Δημοκρατίας, εκπροσωπουμένης από τη Νανά Δαφνίου, νομικό συνεργάτη της ειδικής νομικής υπηρεσίας των Ευρωπαϋκών Κοινοτήτων του Υπουργείου Εξωτερικών, τον Δημήτρη Παπαγεωργόπουλο, νομικό σύμβουλο του Νομικού Συμβουλίου του Κράτους, και τη Φωτεινή Δεδούση, δικαστικό αντιπρόσωπο του ιδίου συμβουλίου, με τόπο επιδόσεων στο Λουξεμβούργο την Πρεσβεία της Ελλάδος, 117, Val Sainte-Croix, καθής, "που έχει ως αντικείμενο να αναγνωρισθεί ότι η Ελληνική Δημοκρατία, μη θεσπίζοντας εμπροθέσμως τις αναγκαίες νομοθετικές, κανονιστικές και διοικητικές διατάξεις για να συμμορφωθεί προς τις οδηγίες: - 93/118/ΕΚ του Συμβουλίου, της 22ας Δεκεμβρίου 1993, σχετικά με την τροποποίηση της οδηγίας 85/73/ΕΟΚ για τη χρηματοδότηση των υγειονομικών επιθεωρήσεων και ελέγχων των νωπών κρεάτων και των κρεάτων πουλερικών (ΕΕ L 340, σ. 15), - 94/59/ΕΚ της Επιτροπής, της 2ας Δεκεμβρίου 1994, για τροποποίηση για τρίτη φορά των παραρτημάτων της οδηγίας 77/96/ΕΟΚ του Συμβουλίου περί αναζητήσεως τριχινών (Trichinella spiralis) κατά τις εισαγωγές από τρίτες χώρες νωπών κρεάτων που προέρχονται από χοιροειδή κατοικίδια (ΕΕ L 315, σ. 18), παρέβη τις υποχρεώσεις που υπέχει από τη Συνθήκη ΕΚ και τις οδηγίες αυτές, ΤΟ ΔΙΚΑΣΤΗΡΙΟ (έκτο τμήμα), συγκείμενο από τους P. J. G. Kapteyn, πρόεδρο τμήματος, G. Hirsch, G. F. Mancini, H. Ragnemalm και R. Schintgen (εισηγητή), δικαστές, γενικός εισαγγελέας: P. Lιger γραμματέας: R. Grass έχοντας υπόψη την έκθεση τoυ εισηγητή δικαστή, αφού άκουσε τον γενικό εισαγγελέα που ανέπτυξε τις προτάσεις του κατά τη συνεδρίαση της 25ης Ιουνίου 1998, εκδίδει την ακόλουθη Απόφαση  

Σκεπτικό της απόφασης

1 Με δικόγραφο που κατέθεσε στη Γραμματεία του Δικαστηρίου στις 11 Νοεμβρίου 1997, η Επιτροπή των Ευρωπαϋκών Κοινοτήτων άσκησε, δυνάμει του άρθρου 169 της Συνθήκης ΕΚ, προσφυγή με αίτημα να αναγνωριστεί ότι η Ελληνική Δημοκρατία, μη θεσπίζοντας εμπροθέσμως τις αναγκαίες νομοθετικές, κανονιστικές και διοικητικές διατάξεις που απαιτούνται για να συμμορφωθεί προς τις οδηγίες:- 93/118/ΕΚ του Συμβουλίου, της 22ας Δεκεμβρίου 1993, σχετικά με την τροποποίηση της οδηγίας 85/73/ΕΟΚ για τη χρηματοδότηση των υγειονομικών επιθεωρήσεων και ελέγχων των νωπών κρεάτων και των κρεάτων πουλερικών (ΕΕ L 340, σ. 15), - 94/59/ΕΚ της Επιτροπής, της 2ας Δεκεμβρίου 1994, για τροποποίηση για τρίτη φορά των παραρτημάτων της οδηγίας 77/96/ΕΟΚ του Συμβουλίου περί αναζητήσεως τριχινών (Trichinella spiralis) κατά τις εισαγωγές από τρίτες χώρες νωπών κρεάτων που προέρχονται από χοιροειδή κατοικίδια (ΕΕ L 315, σ. 18), παρέβη τις υποχρεώσεις που υπέχει από τη Συνθήκη ΕΚ και τις οδηγίες αυτές. 2 Σύμφωνα με το άρθρο 3, παράγραφος 1, πρώτο εδάφιο, της οδηγίας 93/118, τα κράτη μέλη θέτουν σε ισχύ τις απαραίτητες νομοθετικές, κανονιστικές και διοικητικές διατάξεις για να συμμορφωθούν με την οδηγία αυτή, το αργότερο μέχρι τις 31 Δεκεμβρίου 1993, όσον αφορά τις απαιτήσεις του παραρτήματος και του άρθρου 5, και μέχρι τις 31 Δεκεμβρίου 1994 το αργότερο, όσον αφορά τις λοιπές διατάξεις. Δυνάμει του τρίτου εδαφίου της ιδίας διατάξεως, τα κράτη μέλη ενημερώνουν αμέσως την Επιτροπή για τις διατάξεις που θεσπίζουν. 3 Σύμφωνα με το άρθρο 2, πρώτο εδάφιο, της οδηγίας 94/59, τα κράτη μέλη θέτουν σε ισχύ τις απαραίτητες νομοθετικές, κανονιστικές και διοικητικές διατάξεις για να συμμορφωθούν με την οδηγία αυτή το αργότερο μέχρι την 1η Ιανουαρίου 1995. Πληροφορούν αμέσως την Επιτροπή σχετικά. 4 Η Επιτροπή, μη έχοντας λάβει καμία ανακοίνωση σχετικά με τη μεταφορά των οδηγιών 93/118 και 94/59 στην ελληνική έννομη τάξη και μη διαθέτοντας καμία άλλη πληροφορία βάσει της οποίας να μπορεί να συναγάγει ότι η Ελληνική Δημοκρατία συμμορφώθηκε προς την υποχρέωση αυτή, όχλησε, με έγγραφο της 16ης Μαου 1995, το κράτος αυτό και το κάλεσε να υποβάλει τις παρατηρήσεις του εντός προθεσμίας δύο μηνών. 5 Η Επιτροπή, μη έχοντας λάβει καμία απάντηση από τις ελληνικές αρχές, απηύθυνε στην Ελληνική Δημοκρατία, στις 24 Σεπτεμβρίου 1996, αιτιολογημένη γνώμη καλώντας την να λάβει τα μέτρα που ήταν αναγκαία για να συμμορφωθεί προς τις υποχρεώσεις που απορρέουν από τις οδηγίες 93/118 και 94/59 εντός προθεσμίας δύο μηνών από της κοινοποιήσεως της αιτιολογημένης αυτής γνώμης. 6 Επειδή δεν δόθηκε συνέχεια στην αιτιολογημένη αυτή γνώμη, η Επιτροπή άσκησε την παρούσα προσφυγή. 7 Ως παράρτημα στο υπόμνημα αντικρούσεως, η Ελληνική Δημοκρατία επισύναψε το κείμενο του προεδρικού διατάγματος 345/97 σχετικά με την «Τροποποίηση και συμπλήρωση διατάξεων του ΠΔ 599/85 σχετικά με τους υγειονομικούς όρους που πρέπει να πληρούν τα νωπά κρέατα και τα λοιπά προϋόντα με βάση το κρέας, προελεύσεως τρίτων χωρών τα οποία εισάγονται στην Ελλάδα, σε συμμόρφωση προς την οδηγία 94/59/ΕΚ της Επιτροπής», που δημοσιεύθηκε στην Εφημερίδα της Κυβερνήσεως της Ελληνικής Δημοκρατίας της 25ης Νοεμβρίου 1997. Όσον αφορά την οδηγία 93/118, η Ελληνική Δημοκρατία διευκρίνισε ότι οι αρμόδιες υπηρεσίες του Υπουργείου Γεωργίας είχαν ήδη καταρτίσει σχέδιο προεδρικού διατάγματος για τη μεταφορά της οδηγίας στην εσωτερική έννομη τάξη, αλλ' ότι μετά τη δημοσίευση, στην Επίσημη Εφημερίδα των Ευρωπαϋκών Κοινοτήτων, της οδηγίας 96/43/ΕΚ του Συμβουλίου, της 26ης Ιουνίου 1996, για τροποποίηση και κωδικοποίηση της οδηγίας 85/73/ΕΟΚ για τη χρηματοδότηση των υγειονομικών επιθεωρήσεων και ελέγχων των ζώντων ζώων και ορισμένων ζωικών προϋόντων και για τροποποίηση των οδηγιών 90/675/ΕΟΚ και 91/496/ΕΟΚ (ΕΕ L 162, σ. 1), θεώρησε σκόπιμη τη συμπλήρωση του σχεδίου για την ταυτόχρονη μεταφορά των δύο οδηγιών. 8 Με δικόγραφο που κατέθεσε στο Δικαστήριο στις 13 Μαρτίου 1998, η Επιτροπή παραιτήθηκε του σκέλους της προσφυγής της που αφορούσε τη μη μεταφορά στην εθνική έννομη τάξη της οδηγίας 94/59 και ζήτησε, σύμφωνα με το άρθρο 69, παράγραφος 5, του Κανονισμού Διαδικασίας του Δικαστηρίου, να καταδικαστεί η Ελληνική Δημοκρατία στα δικαστικά έξοδα. Συνεπώς, καταργείται πλέον η δίκη ως προς την παράλειψη μεταφοράς της οδηγίας αυτής στην εθνική έννομη τάξη εντός της ταχθείσας από την οδηγία αυτή προθεσμίας. 9 Όσον αφορά την οδηγία 93/118, εφόσον η μεταφορά της οδηγίας στην εσωτερική έννομη τάξη δεν πραγματοποιήθηκε εντός της ταχθείσας απ' αυτήν προθεσμίας, η ασκηθείσα από την Επιτροπή προσφυγή πρέπει να θεωρηθεί βάσιμη. 10 Συνεπώς, διαπιστώνεται ότι η Ελληνική Δημοκρατία, μη θεσπίζοντας εμπροθέσμως τις αναγκαίες νομοθετικές, κανονιστικές και διοικητικές διατάξεις για να συμμορφωθεί προς την οδηγία 93/118, παρέβη τις υποχρεώσεις που υπέχει από την εν λόγω οδηγία.  

Απόφαση για τα δικαστικά έξοδα

Επί των δικαστικών εξόδων11 Κατά το άρθρο 69, παράγραφος 2, του Κανονισμού Διαδικασίας, ο ηττηθείς διάδικος καταδικάζεται στα δικαστικά έξοδα, εφόσον υπήρχε σχετικό αίτημα του νικήσαντος διαδίκου. Δεδομένου ότι η Επιτροπή είχε ζητήσει την καταδίκη της Ελληνικής Δημοκρατίας και η Ελληνική Δημοκρατία ηττήθηκε, πρέπει να καταδικαστεί στα δικαστικά έξοδα κατά το μέρος που η προσφυγή αφορά την οδηγία 93/118. 12 Κατά το άρθρο 69, παράγραφος 5, του Κανονισμού Διαδικασίας, κατόπιν αιτήσεως του παραιτουμένου διαδίκου, καταδικάζεται στα έξοδα ο αντίδικος, αν τούτο δικαιολογείται από τη στάση του. Λαμβανομένης υπόψη της στάσεως της Ελληνικής Δημοκρατίας, η οποία κοινοποίησε εκπροθέσμως το εθνικό νομοθέτημα μεταφοράς της οδηγίας 94/59 στην εσωτερική έννομη τάξη, πρέπει να καταδικαστεί στα δικαστικά έξοδα κατά το μέρος που η προσφυγή αφορά την οδηγία αυτή.  

Διατακτικό

Για τους λόγους αυτούς,ΤΟ ΔΙΚΑΣΤΗΡΙΟ (έκτο τμήμα) αποφασίζει: 13  Η Ελληνική Δημοκρατία, μη θεσπίζοντας εμπροθέσμως τις αναγκαίες νομοθετικές, κανονιστικές και διοικητικές διατάξεις για να συμμορφωθεί προς την οδηγία 93/118/ΕΚ του Συμβουλίου, της 22ας Δεκεμβρίου 1993, σχετικά με την τροποποίηση της οδηγίας 85/73/ΕΟΚ για τη χρηματοδότηση των υγειονομικών επιθεωρήσεων και ελέγχων των νωπών κρεάτων και των κρεάτων πουλερικών, παρέβη τις υποχρεώσεις που υπέχει από την εν λόγω οδηγία. 14 Καταδικάζει την Ελληνική Δημοκρατία στα δικαστικά έξοδα.